stanford-oval/wikipedia huggingface dataset:
קסיוס דיו (קונסול, 291)

| --- | --- |
 לידה:  המאה ה־3 
 מדינה:  רומא העתיקה 
 תפקיד:  קונסול (291)  פראיפקטוס אורבי  סנאטור ברומא העתיקה 
 
קסיוס דיו (בלטינית: Cassius Dio; פעל בסוף המאה ה-3 לספירה) היה סנאטור רומאי, שמונה לקונסול בשנת 291 לספירה.
קסיוס דיו היה נכדו או נינו של ההיסטוריון קסיוס דיו, שמוצא משפחתו בביתיניה. הוא מונה לקונסול (consul posterior) בשנת 291 לצד גאיוס יוניוס טיבריאנוס (אנ') בגיל צעיר למדי. לאחר מכן הוצב בתפקיד מושל פרוקונסולארי של פרובינקיה אפריקה החל מ-1 ביולי 294 ועד 1 ביולי 295 בקירוב. ב-18 בפברואר 296 הוא מונה לפראיפקטוס אורבי (Praefectus urbi), נציב העיר רומא, תפקיד אותו מילא עד שנת 297.
קסיוס דיו היה בעל בית על גבעת הפאלאטיום שנקרא "דומוס דיוניס" (Domus Dionis). בשלב כלשהו, הוא ו-12 סנאטורים אחרים תרמו כל אחד 400,000 ססטרטיוס, ככל הנראה לצורך הקמת בניין.
ערך זה הוא קצרמרבנושא רומא העתיקה ובנושא אישים. אתם מוזמנים לתרום לוויקיפדיה ו.
קרלוס קואסטה

קרלוס אקסהומו קואסטה פיגרואה (בספרדית: Carlos Eccehomo Cuesta Figueroa; נולד ב-9 במרץ 1999) הוא כדורגלן קולומביאני המשחק בעמדת הבלם והמגן הימני בראסינג גנק.
קריירת מועדונים

קואסטה החל את דרכו בקבוצת הנוער של אתלטיקו נסיונל ומשם גם עלה לקבוצה הבוגרת ב-2016. תחת המאמן ריינלדו רואדה החל להשתלב לאט לאט בקבוצה וב-2017 כבר תפס מקום של קבע בהרכב. לאחר שהשלים 3 שנים וחצי בנסיונל, עמה זכה בין היתר באליפות קולומביה, בגביע רקופה סודאמריקנה ובגביע ליברטדורס, אף על פי שכלל לא שותף, חתם בקבוצה הבלגית ראסינג גנק.
בואסטה הפך בעונתו השנייה לשחקן הרכב קבוע ועזר לקבוצה לזכות בגביע הבלגי ובסופר קאפ הבלגי.
נבחרת לאומית

לנבחרת הבוגרת זומן קואסטה לראשונה לקראת משחקי מוקדמות מונדיאל 2022 מול פרו וארגנטינה וכן גם לקופה אמריקה 2021, אך טרם רשם את הופעת הבכורה. במדי הנבחרות הצעירות של קולומביה הוא שיחק בנבחרת עד גיל 17 באליפות היבשת שנערכה בינואר 2015 וזומן גם לסודאמריקנו 2017 ו-2019. כבש את גול הניצחון בדקה האחרונה מול צ'ילה שהעלה את קולומביה לבית הגמר ומשם העפילה למונדיאליטו 2019. קואסטה שימש כקפטן הנבחרת במונדיאליטו בפולין שבו קולומביה הגיעה לרבע הגמר.
תארים והישגים

קופה ליברטדורס 2016
קופה קולומביה 2016
רקופה סודאמריקנה 2017
אליפות קולומביה 2017 (אפרטורה)
קופה קולומביה 2018
הסופר קאפ הבלגי 2019
הגביע הבלגי 2021
הערות שוליים

↑  1.7.2019  canalrcn.com Oficial: Atlético Nacional confirma la salida de Carlos Cuesta al RC Genk de Bélgica
| נבחרת קולומביה – קופה אמריקה 2021 |
| --- | --- | --- |
|  1 אוספינה •  2 מדינה •  3 מוריו •  4 קואסטה •  5 בריוס •  6 טסיו •  7 ספאטה •  8 קואיאר •  9 מוריאל •  10 קרדונה •   11 קוואדראדו •  12 ורגאס • 13 מינה •  14 דיאס • 15 אוריבה • 16 מוניוס • 17 מורנו • 18 בורה • 19 בורחה • 20 מורלוס • 21 פרס • 22 קינטנה • 23 סאנצ'ס • 24 לוקומי • 25 פרלאסה • 26 פברה • 27 קמפאס • 28 צ'ארה • מאמן: רואדה |  1 אוספינה •  2 מדינה •  3 מוריו •  4 קואסטה •  5 בריוס •  6 טסיו •  7 ספאטה •  8 קואיאר •  9 מוריאל •  10 קרדונה •   11 קוואדראדו •  12 ורגאס • 13 מינה •  14 דיאס • 15 אוריבה • 16 מוניוס • 17 מורנו • 18 בורה • 19 בורחה • 20 מורלוס • 21 פרס • 22 קינטנה • 23 סאנצ'ס • 24 לוקומי • 25 פרלאסה • 26 פברה • 27 קמפאס • 28 צ'ארה • מאמן: רואדה | קולומביה |
| נבחרת קולומביה – קופה אמריקה 2024 |
| --- | --- | --- |
|  1 אוספינה •  2 קואסטה •  3 לוקומי •  4 ס. אריאס •  5 קסטניו •  6 ריוס •  7 דיאס •  8 קרסקל •  9 בורחה •  10 רודריגס •   11 ג'. אריאס •  12 ורגאס • 13 מינה •  14 דוראן • 15 אוריבה • 16 לרמה • 17 מוחיקה • 18 סיניסטרה • 19 בורה • 20 קינטרו • 21 מוניוס • 22 אספרייה • 23 סאנצ'ס • 24 קורדובה • 25 מונטרו • 26 מצ'אדו • מאמן: לורנסו |  1 אוספינה •  2 קואסטה •  3 לוקומי •  4 ס. אריאס •  5 קסטניו •  6 ריוס •  7 דיאס •  8 קרסקל •  9 בורחה •  10 רודריגס •   11 ג'. אריאס •  12 ורגאס • 13 מינה •  14 דוראן • 15 אוריבה • 16 לרמה • 17 מוחיקה • 18 סיניסטרה • 19 בורה • 20 קינטרו • 21 מוניוס • 22 אספרייה • 23 סאנצ'ס • 24 קורדובה • 25 מונטרו • 26 מצ'אדו • מאמן: לורנסו | קולומביה |
קתרינה מאלכסנדריה

| --- | --- |

 לידה:  287 אלכסנדריה, האימפריה הרומית 
 הוצאה להורג:  305 (בגיל 18 בערך) אלכסנדריה, האימפריה הרומית 
 חג:  25 בנובמבר 
 
קתרינה מאלכסנדריה, המכונה גם "קתרינה הקדושה של הגלגל" (ביוונית: ἡ Ἁγία Αἰκατερίνη ἡ Μεγαλομάρτυς), היא קדושה בנצרות.
קתרינה נחשבת לאחת הקדושות החשובות בנצרות, אך עובדת קיומה ההיסטורי אינה מוכחת. קתרינה נחשבת לקדושה מסוג מרטיר גדול בכנסיות המזרחיות; והכנסייה הקתולית מחשיבה אותה כאחת מארבעה-עשר הקדושים המסייעים, קדושה המסייעת נגד מוות פתאומי ובעיות לשון ודיבור.
אגדות ומסורות

על פי ההגיוגרפיה, קתרינה חיה בתחילת המאה ה-4 לספירה אך אין בסיס היסטורי לקיומה הממשי. לפי האגדות, היא הייתה בתו של קונסטוס, מושל אלכסנדריה. בעקבות התגלות, החליטה לעבור לדת הנוצרית והוטבלה. לאחר הטבילה, היא פנתה לקיסר מקסנטיוס וניסתה לשכנע אותו להפסיק לרדוף את הנוצרים. היא נכשלה בכך, אך הצליחה להעביר לנצרות את אשתו של הקיסר וחלק מיועציו. עקב כך, היא נאסרה על ידי הקיסר אך גם בבית הסוהר המשיכה להעביר אנשים לחיק הנצרות. על כן, נידונה למוות על "גלגל שבירה". האגדה מספרת שכאשר נקשרה לגלגל העינויים, הוא נשבר ועל כן נאלצו להוציאה להורג בעריפת ראש. כך הפכה קתרינה למרטיר של הכנסייה. בעקבות סיפור אגדה זה, "גלגל השבירה" כונה גם "גלגל קתרינה". האגדה ממשיכה לספר שמלאכי שרת ירדו מהשמיים והעבירו את גופתה להר סיני, שם הוקם מנזר על שמה במאה ה-6, מנזר סנטה קתרינה הקיים עד היום. על פי המסורת, ההר בו נמצאה גופתה הוא ג'בל קתרינה, ההר הגבוה בחצי האי סיני ובמצרים.
קתרינה הקדושה הוזכרה במשפטה של ז'אן ד'ארק בתחילת המאה ה-15 כאחד ה"קולות" שהדריכו את ז'אן במעשיה ועמדו לימינה. החרב ששמשה את ז'אן ד'ארק בקרבות, הייתה חרב שנמצאה, באופן מסתורי, תחת המזבח הראשי בכנסייה על שם קתרינה הקדושה בעיר רואן.
פולחן

הסמל של קתרינה הקדושה הוא גלגל שיניים, בעקבות גלגל העינויים שנשבר, ויום חגה בנצרות הקתולית הוא 25 בנובמבר. בגלל הספק בקיומה ההיסטורי שמה נמחק מלוח השנה של קדושי הכנסייה הקתולית ב-1969 אך הוחזר שוב לרשימה ב-2002.
קתרינה היא אחת הקדושות הנערצות ביותר בקתוליות, בייחוד בצרפת, שם פסלה מוצג ברוב הכנסיות. כנסיות וקפלות רבות בעולם מוקדשות לה.
היא נחשבת לפטרונית הנערות והתלמידות וזאת היות שיש הרואים בה את הבתולה החשובה ביותר בנצרות, אחרי מריה. בגלל גלגל השיניים המסמל אותה, רואים בה גם פטרונית של העוסקים במקצועות מכניים ושל החייטים.
ברחבי העולם קיימים מספר אתרים המוקדשים לקתרינה הקדושה, ביניהם קתדרלת קתרינה הקדושה בגואה העתיקה (מכיוון שהפורטוגזים כבשו את העיר ביום חגה, ה-25 בנובמבר); כנסיית קתרינה בחרסון ומנזר סנטה קתרינה בסיני. נטען כי שרידי גופתה של קתרינה הקדושה נמצאים במנזר, אשר נבנה במקום אליו הובאה על ידי מלאכים לאחר עריפת ראשה.
לקריאה נוספת

איתן בורשטיין, לקסיקון לנצרות, איתאב - בית הוצאה לאור, 2005.
הערך Catherine of Alexandria, Saint ב- Catholic Encyclopedia (אנגלית)
"החתונה המסטית של קתרינה הקדושה", איור מאת חרארד דוויד
קסיוס דיוניסיוס לונגינוס

| --- | --- |

 לידה:  213 חומס, סוריה 
 פטירה:  273 (בגיל 60 בערך) תדמור, סוריה 
 תחומי עניין:  פילוסופיה 
 עיסוק:  פילוסוף 
 מדינה:  רומא העתיקה 
 
קסיוס דיוניסיוס לונגינוס (ביוונית: Κάσσιος Λογγῖνος;‏ 213–273 לספירה) רטוריקן, ומבקר פילוסופי הלניסטי.
מקור שמו, קסיוס, אינו ידוע; ניתן רק לשער שהוא היה מאומץ על ידי פטרונים רומיים. הוא אולי היה יליד חומס שבסוריה, שהיא גם מקום הולדתו של דודו פרונטו, שהיה כמוהו רטוריקן. הוא למד באלכסנדריה.
לונגינוס לא אימץ את התורה החדשה שהתפתחה על ידי פלוטינוס, אלא המשיך להיות אפלטוני. בעבר ייחסו לו את הספר החשוב "מאמר על הנשגב" (De Sublimitate), שעוסק בתאוריה של השירה, אך אין ודאות שאכן הוא מחבר הספר.
לונגינוס שימש מורה, ובהמשך יועץ, לזנוביה מלכת תדמור (פלמירה) שבסוריה, שבעידודו הכריזה על עצמאות משלטון רומא. הקיסר אורליאנוס דיכא את המרד והוציא להורג את קסיוס לונגינוס.
| --- | --- |
בקרת זהויות :  NLI: 987007277744605171  PLWABN: 9810549601105606  BnF: cb120634088 (data)  CANTIC: a10114671  CiNii: DA00655702  GND: 119164361  ICCU: CFIV139402  ISNI: 0000 0001 2130 049X  LCCN: n79043133  LNB: 000036506  NDL: 00746370  NKC: jn20020607001  NLG: 113410  NTA: 234611227  SELIBR: 204924  SNAC: w6n87wtn  SUDOC: 028892569  VcBA: 495/47914  VIAF: 42634532   WorldCat (עם VIAF): 42634532 
ערך זה הוא קצרמרבנושא אישים. אתם מוזמנים לתרום לוויקיפדיה ו.
קסיופאה

| --- | --- |

ציור משנת 1679 ובו קפאוס וקסיופאה מודים לפרסאוס על שהציל את בתם אנדרומדה
 תפקיד:  מלכת אתיופיה
 תרבות:  מיתולוגיה יוונית 
 בן או בת זוג:  קפאוס 
 צאצאים:  אנדרומדה 
 
ערך זה עוסק בדמות מהמיתולגיה היוונית. אם התכוונתם למשמעות אחרת, ראו .
קסיופאה (ביוונית: Κασσιόπη) היא דמות במיתולוגיה היוונית, אשתו של קפאוס (אנ') מלך אתיופיה ואמה של אנדרומדה. על שמה קרויה קבוצת הכוכבים קסיופאה.
מסופר על קסיופאה שהייתה יפה, אך גם יהירה. קסיופאה התפארה שיופייה רב מיופיין של הנראידות (נימפות הים), ולכן פוסידון הכה את אתיופיה בשיטפון ובמפלצות ים אכזריות. לאחר שביקשה מחילה, הציע האורקל למלך להקריב קורבן את בתה החפה מפשע של קסיופאה, אנדרומדה.
אנדרומדה ניצלה ממוות בזכות פרסאוס שאחר כך נשא אותה לאישה. פוסידון החליט שקסיופאה לא תוכל להתחמק מעונש והציב אותה בשמי הצפון, כך שהיא תסוב סביב הצפון ובחצי מהזמן תעמוד על ראשה.
קרול סטניסלב רדזיוויל

| --- | --- |

 לידה:  27 בפברואר 1734 ניאסוויז', בלארוס 
 פטירה:  21 בנובמבר 1790 (בגיל 56) ביאלא פודולסק, רפובליקת פולין 
 מדינה:  הדוכסות הגדולה של ליטא, האיחוד הפולני-ליטאי 
 מקום קבורה:  הקריפטה של משפחת רדזיוויל 
 תפקיד:  וויבודיה של וילנה (8 באוקטובר 1762–16 באוגוסט 1764)  סגן נושא גביע של ליטא (7 ביוני 1752–23 באוקטובר 1752)  Marshals of the Sejm of the Polish–Lithuanian Commonwealth  Deputy to the Sejm of the Polish–Lithuanian Commonwealth  וויבודיה של וילנה (5 במרץ 1768–21 בנובמבר 1790)  מרשל חצר של הדוכסות הגדולה של ליטא  בפסקה זו 2 רשומות נוספות שטרם תורגמו 
 בן או בת זוג:  Maria Karolina Lubomirska (23 באוקטובר 1753–1760)  Teresa Karolina Rzewuska 
 פרסים והוקרה:  אביר במסדר אלכסנדר נבסקי (1767)  מסדר הוברטוס הקדוש (1739)  עיטור אנדריי הקדוש (1767)  עיטור מסדר העיט הלבן (3 באוגוסט 1757)  מסדר העיט השחור (1791) 
 
קַרוֹל סטַנִיסְלַב רַדְזִיוִיל (בפולנית: Karol Stanisław Radziwiłł, בליטאית: Karolis Stanislovas Radvila; 27 בפברואר 1734 –  21 בנובמבר 1790) היה אציל פולני, דיפלומט ונסיך חבר העמים הפולני-ליטאי. הוא מכונה לעיתים אדוֹן יקר (בפולנית: Panie Kochanku) כדי להבדיל בינו לבין קרוב משפחה באותו שם (אנ'). הנסיך (אנ') רדזיוויל מילא כמה תפקידים חשובים: משנת 1752 הוא היה נושא החרב (אנ') של ליטא, ובשנת 1757 הוא הפך לאחד מראשוני המקבלים את עיטור מסדר הנשר הלבן (אנ'). משנת 1762 הוא היה וויבוד של מחוז וילנה.
רדזיוויל נולד ב-27 בפברואר 1734 לגנרל-הטמאן מיכל קז'ימייז' "ריבנקו" רדזיוויל (אנ') והנסיכה פרנצ'ישקה אורשולה וישניוביצקה, ובילה את ילדותו בניאסוויז', בדוכסות הגדולה של ליטא, שהייתה אז חלק מחבר העמים הפולני-ליטאי.
בשנת 1767 הוא הפך למרשל הכללי של קונפדרציית רדום (אנ'), ובשנה שלאחר מכן למרשל קונפדרציית באר (אנ') שהובסה בקרב נגד האימפריה הרוסית. לאחר המפלה ב-1772 הוא היגר, אך ב-1777 חזר לחבר העמים הפולני-ליטאי וחידש את כל תפקידיו הקודמים לאחר שהבטיח לראשונה את נאמנותו למלך הפולני סטניסלב השני אוגוסט, לו התנגד בעבר. במהלך הסיים הגדול מ-1788 ועד מותו ב-1790 הוא היה מתנגד מוביל לרפורמה, המלך סטניסלב אוגוסט ובני בריתו; חברי המפלגה הפוליטית המכונה פמיליה (אנ') בראשות משפחת צ'רטוריסקי (אנ').
רדזיוויל היה המגנאט העשיר ביותר בפולין-ליטא במחצית השנייה של המאה ה-18. עם זאת, הוא היה פופולרי בקרב האצולה הענייה יותר. באביב 1790, כאשר סבל מהשמנת יתר חולנית ומהשלכות הלוואי של אלכוהוליזם, עבר קרול סטניסלב רדזיוויל לעיר ביאלא פודולסק שבכתר ממלכת פולין (אנ'), שם מת ב-21 בנובמבר מבלי להותיר צאצאים שירשו את עושרו העצום.
המשורר והמחזאי הפולני יוליאן אורסין ניימצביץ' (אנ') הצהיר כי רדזיוויל היה "אזרח עם לב אבן, שהקורבנות שלו למען האומה הפולנית היו יוצאי דופן ובלתי נשכחים". רדזיוויל הונצח גם ברייטן , נפילת פולין (אנ'), ציור בצבע שמן מאת האמן הפולני יאן מטייקו, שהושלם בשנת 1866, המתאר את מחאתו של טדאוש רייטן (אנ') נגד החלוקה הראשונה של פולין (אנ') במהלך סיים החלוקה (אנ') של 1773. ציור זה, שהוא גם תיאור של רגע היסטורי ואלגוריה לתקופה שמסביב של ההיסטוריה של פולין, הוא אחת מיצירותיו המפורסמות ביותר של מטייקו, ותמונה אייקונית של מחאה רגשית.
אחראי מזווה (אנ'), הורשקו (Horeszko) מתוך השיר האפי "פאן טדאוש (אנ')" מאת אדם מיצקביץ', היה מבוסס באופן רופף על קרול סטניסלב רדזיוויל.
לנסיך היה בית ברחוב Rue Neuve des Bons Enfants בפריז. הרחוב נקרא כיום רו רדזיוויל (אנ').
ביאורים

↑  משרה בחצר המלוכה בפולין. אחראי על מחסן הנשק המלך ועל נשיאת חרבו.
↑  משרה בחצר המלכות בליטא, פולין, אוקראינה ורוסיה, אחראי על הגשת המזון לשולחן המלכותי, אז תואר כבוד
הערות שוליים

1 2  "Karol Stanisław "Panie Kochanku" ks. Radziwiłł na Ołyce i Nieświeżu h. Trąby (odm.)".
↑  "Radziwiłł Karol Stanisław - Encyklopedia PWN - źródło wiarygodnej i rzetelnej wiedzy".
↑  "Karol Stanisław "Panie Kochanku" Radziwiłł h. Trąby, książę".
↑  "Bale księcia Radziwiłła".
↑  "Мирский замок".
↑  "Prezydent "Panie Kochanku"".
↑  Paris 1er - La rue Radziwill
| --- | --- |
בקרת זהויות :  PLWABN: 9810537913705606  BnF: cb144578459 (data)  GND: 119006537  ISNI: 0000 0000 7148 287X  LCCN: n86118082  NTA: 16562969X  RERO: 02-A006015475  VIAF: 59884728   WorldCat (עם VIAF): 59884728
קסיטריט

| --- | --- |
קסיטריט
 תכונות המינרל
 הרכב כימי:  SnO2
 מערך קריסטלוגרפי:  מנסרתי, דמוי פירמידה
 צורת הגביש:  טטרגונלי, גביש קובי פשוט
 צבע:  משחור ועד חום-אדמדם
 ברק:  זוהר או שמנוני
 שקיפות:  שקוף בגבישים דקים, אטום במקרים האחרים.
 פצילות:  מושלמת בשני כיוונים תוך כדי יצירת מנסרות. גרועה בשלישי.
 שבירה:  דמוית קונכייה עד בלתי אחידה.
 קשיות:  6 - 7 בסולם מוס
 משקל סגולי:  6.4 - 7.1
 שרטוט:  לבן אבל לעיתים בגוון חום.
 מינרלים נלווים:  ארסנופיריט, פלואוריט, טופז וטורמאלין.
קסיטריט (Cassiterite) הוא מינרל בדיל בצבע אדום-חום, מתכתי, חזק שנוסחתו SnO2 והוא המקור העיקרי לבדיל. באירופה החלו לכרות קסיטריט בתחילת המאה ה-15 כמקור לבדיל ובמאה ה-17 הגיעו לשיא הכרייה.
המקור העיקרי לקסיטריט הוא במרבצים או אדמת סחף והמכרות החשובים ביותר נמצאים בבוליביה.
מקורות נוספים לקסיטריט הם מלזיה, תאילנד, אינדונזיה, רוסיה, זאיר, סין וניגריה.
מקור השם הוא במילה היוונית "קסיטרוס" (בדיל), או במילה הפיניקית (שפת ממלכה עתיקה באזור הים התיכון) - "קסיטטריד" שמתייחסת לאיי אירלנד ובריטניה שהיו מקור חשוב בעבר לבדיל.
קרון דשילדס

| --- | --- |
אין תמונה חופשית
 לידה:  4 בדצמבר 1992  (בן 31) בולטימור, מרילנד שבארצות הברית
 עמדה:  רכז, קלע
 גובה:  1.88
 מספר:  15
 מכללה:  אוניברסיטת מונטנה (2011-2014)   אוניברסיטת טנסי (2015-2016)
 דראפט:  לא נבחר, 2016
 קבוצות כשחקן
 2016-2017  2017   2018   2018   2018   2018 - 2020   2020  2021 -  :  לטינה באסקט   פורטרס יסברני   דברצ'ני EAC   הפועל עפולה   אגו רת'ימנו   מכבי חיפה  מכבי עירוני רמת גן  הפועל עפולה
 הישגים כשחקן
 אלוף הליגה הלאומית  הישראלית
 
קרון מאליק דשילדס (באנגלית: Keron Melique DeShields, נולד ב-4 בדצמבר 1992) הוא כדורסלן אמריקאי שמשחק בעמדות הרכז והקלע בקבוצת הירואס דה פלקון מהליגה הוונצואלית..
קריירה

דשילדס החל את קריירת הכדורסל המקצועית שלו בקבוצת לטינה באסקט מליגת המשנה האיטלקית, ב-11 בדצמבר 2016 קלעי שיא עונתי של 30 נקודות בניצחון על קבוצת רג'ו די קלבריה, את העונה סיימה הקבוצה במקום התשיעי ולא העפילה לפלייאוף, דשילדס רשם ממוצעים של 15.5 נקודות, 4.7 ריבאונדים, 3.8 אסיסטים ו1.1 חטיפות למשחק .
ב-11 בספטמבר 2017 חתם לעונה בקבוצת פורטרס יסברני מליגת העל ההונגרית אך כבר בחודש ינואר 2018 התיר את חוזהו וחתם בקבוצת דברצ'ני EAC אף היא מליגת העל ההונגרית.
ב-19 בפברואר 2018 חתם בקבוצת הפועל עפולה מהליגה הלאומית בכדורסל עד סיום העונה, ב-20 במרץ 2018 רשם שיא קריירה של 32 נקודות במשחק הניצחון נגד מכבי הוד השרון .
ב-30 באפריל חתם על חוזה עד סיום העונה בקבוצת אגו רת'ימנו מליגת העל היוונית בכדורסל .
ב-28 ביוני 2018 חתם לשתי עונות בקבוצת מכבי חיפה .
ב-2019 חתם בשיאוליאי מליגת העל הליטאית.
ב-5 במרץ 2020 חתם לעונה בקבוצת הפועל עפולה, שיחק משחק אחד ושוחרר בעקבות התפרצות הקורונה בישראל.
ב 15 ביולי 2020 חתם דשלידס מכבי עירוני רמת גן מהליגה הלאומית.
בדצמבר 2020 שוחרר דשילדס ממכבי עירוני רמת גן בעקבות פציעה.
בספטמבר 2021 חתם דשלידס בסן סברו מהליגה האיטלקית השנייה.
באוגוסט 2021 עבר דשילדס לטורמנדוס מהליגה הוונצואלית.
בינואר 2022 חתם בקבוצת הפועל עפולה.
ביוני 2022 חתם דשלידס בהירואס דה פלקון מהליגה הוונצואלית.
הערות שוליים

↑  🇻🇪 KERON DESHIELDS ES EL TERCER IMPORTADO DE HÉROES DE FALCÓN, CANCHA LATINA, ‏2022-06-01 (בספרדית)
קנטו (סיציליה)

| --- | --- |

 מדינה:  איטליה איטליה
 מחוז:  סיציליה סיציליה
 נפה:  מסינה
 גובה:  35 מטרים
 אוכלוסייה:  ‏
  ‑ בכפר:  154 (2010)
 קואורדינטות:  38°01′12″N 14°23′21″E﻿ / ﻿38.02°N 14.38903333°E﻿ / 38.02; 14.38903333 
 אזור זמן:  UTC +1
  מפת מיקום  מפה מפורטת   (למפת איטליה מוגדלת) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןקנטו(למפת איטליה רגילה) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןקנטו  קנטו  מפת סיציליה - הכפר קנטו נמצא לחוף הים בצפון, בערך באמצע הדרך בין מסינה לפלרמו tabBackground:;tabBorder:#aaa;defaultTab:0;
 
קַנטוֹ (באיטלקית: Canneto, או לעיתים גם Canneto di Caronia) הוא כפר קטן בן פחות מ-200 תושבים (נכון ל-2017) הנמצא ליד העיירה קרוניה (Caronia) שבמחוז מסינה, בצפון סיציליה. פירוש השם "קנטו" באיטלקית הוא "סבך קנים".
הכפר התפרסם בשל שורת בעירות ספונטניות מסתוריות שאירעו בו החל מדצמבר 2003.
גאוגרפיה

הכפר ממוקם בצפונה של סיציליה, לחוף הים הטירני, על הכביש המהיר 113, מסינה - פלרמו - טרפאני. הוא מרוחק כ-10 ק"מ מן העיירה קרוניה, כ-105 ק"מ מפלרמו וכ-125 ק"מ ממסינה. מסילת הברזל מסינה - פלרמו חוצה את הכפר, אך הרכבת אינה עוצרת בו.
הבעירות הספונטניות > אירועי 2005 - 2003

הכפר התפרסם לראשונה בשל סדרה של כ-400 בעירות ספונטניות לכאורה, שהתרחשו בו ללא הסבר נראה לעין, במהלך מספר חודשים, מסוף דצמבר 2003 עד מרץ 2004. בין השאר דווח על 92 התלקחויות של מכשירי חשמל ביתיים, שגרמו לשריפות בבתים, כאשר חלק מהמכשירים התלקחו למרות שלא היו מחוברים לרשת החשמל. לאחר מכן, החלו לעלות באש גם מזרנים שהיו בהם קפיצי מתכת, כיסאות, מעטה הבידוד של צנרת החשמל, צנרת המים, מכוניות, ושורה ארוכה של חפצים נוספים, בדרך כלל, אף כי לא תמיד, כאלה שחלק לפחות ממרכיביהם, מתכתי. ב-5 בפברואר 2004 הורה ראש עיריית קארוניה, בתיאום עם גופי ההגנה האזרחית על פינוי תושבי הכפר למלון בסמוך לעיירה.
במשך כחודש לא נרשם דיווח על אירועים, אך ב-16 במרץ הם החלו שוב. הפעם נוספו דיווחים גם על תופעות כמו "השתוללות" פתאומית של מצפנים, התרוקנות פתאומית של מצברים וסוללות, הפעלה פתאומית ספונטנית של מערכת הנעילה המרכזית של כלי רכב, צלצולי טלפון נייד ללא שיחה, ועוד. חלק מהתופעות אירעו לנגד עיני הכבאים, השוטרים ושאר הגורמים הרשמיים, כמו גם עיתונאים ומדענים שהגיעו לכפר לצורך בדיקת וסיקור האירועים. חלקן צולמו ממש בעת התרחשותן.
אירועי השריפות שככו שוב והפעם למשך מספר חודשים, עד כדי כך, שביוני 2004 שבו התושבים לבתיהם. אלא שאז, באוקטובר 2004 החלו שוב אירועי שריפות, שהיו מלווים גם בפיצוצי צינורות מים ביתיים. התושבים פונו שוב מבתיהם, והפעם נמשכה היעדרותם עד יוני 2005.
הבעירות הספונטניות > חקירות ממשלתיות

ב-11 בפברואר 2004 הורה התובע המחוזי על פתיחת חקירה פלילית סביב אירועי השריפות. זו בחנה כיוונים שונים אך לא גילתה דבר.
ב-29 באפריל 2005 מינתה ממשלת איטליה צוות מחקר רב תחומי חדש לבחינת התופעות בקנטו. הצוות כלל כימאים, פיזיקאים ומומחים לגיאומגנטיקה, ופעל בשיתוף פעולה עם חיל האוויר האיטלקי, הצי האיטלקי, המשטרה האיטלקית, חברת האנרגיה ENEL, משרד התקשורת האיטלקי, חברות הרכבת והמוסד הלאומי לגיאופיזיקה ווולקנולוגיה של איטליה. את פעולת הוועדה ריכז נציג של גוף ההגנה האזרחית של סיציליה.
הצוות בחן לא רק את קנטו אלא את כל האזור, במטרה לגלות גורמים טבעיים או מלאכותיים שעלולים להשפיע על האזור. הופעלו טיסות צילום במטוסים צבאיים מעל האזור, וכן טיסות מסוקים שנשאו ציוד לגילוי שדות אלקטרומגנטיים, מכשירי מכ"ם לסריקת האזור, ומיכשור לגילוי אותות רדיו. ספינת מחקר הפליגה לאורך החוף, ונשאה ציוד לבדיקת ההרכב הכימי של מי הים והשדה המגנטי.
במהלך עבודת הצוות לא התרחשו שריפות בעיירה, אך מחוץ לכפר, על ההרים הסמוכים, נמצאו שתי חלקות עשב שרופות, שנראו בצילום אווירי כאילו הן מחוברות בקו ישר מהים, דרך הכפר אל ההרים. השערת החוקרים הייתה כי פרץ של גלים אלקטרומגנטיים עבר דרך הים, אחריו דרך העיירה ואז המשיך אל ההרים הסמוכים. תופעות מוזרות אחרות בהן נתקל הצוות: להבי רוטור שנפגעו מסיבה לא ברורה; גופים לא מזוהים שנראו בשמיים; אורות מעל הים ואורות שנעו במבנה מן הים ליבשה.
שלל תצפיות אלה זכה לכיסוי נרחב בכלי התקשורת והיו שכינו אותן עב"מים. על פי דיווח בגרדיאן כל האירועים התמקדו בשטח מלבני של 350 מטר על 70 מטר, המשתרע בתוך הכפר, בין קו החוף לבין מסילת הברזל ממסינה לפלרמו, העוברת במרכז הכפר (בכפר עצמו כאמור לעיל, אין תחנה).
באביב 2007 הופסקה עבודת הצוות, מסיבות ביורוקרטיות ותקציביות. היא חודשה למשך זמן קצר בחורף שלאחר מכן, לצורך גיבוש המסקנות והעיקרית שבהן הייתה שאין סיבות טבעיות שניתן לייחס להן את השריפות, וכי מקורן כנראה מלאכותי. הן נגרמו לפי המסקנות הללו על ידי פעימות אלקטרומגנטיות רבות עוצמה, שהגיעו מהים, כאשר הגורם לפעימות הללו הייתה מערכת טכנולוגית תעשייתית כלשהי, אין להוציא מכלל אפשרות מערכת נשק אלקטרומגנטי. הדו"ח לא פירט מה מקורה של מערכת זו ומי עומד מאחוריה.
אנשי אקדמיה שהגיבו למסקנה זו אמרו שהיא חסרת משמעות, שכן ישנם מקורות רבים לקרינה אלקטרומגנטית, אך קרינה בעוצמה שתוכל ליצור שריפות יכולה לנבוע רק מקרינת לייזר רבת עוצמה. גם במקרה כזה, טענו המבקרים, היה הגיוני יותר שהשריפות תהיינה מחוץ לבתים ולא בתוכם, כפי שאירע.
הצוות לא פרסם את הדו"ח שלו, לטענתם כדי למנוע ספקולציות ומניפולציות בתקשורת, אך ב-2007 פרסם עיתון באיטליה חלק מהדו"ח שהודלף. על פי פרסום זה הייתה מסקנת הוועדה כי ההסבר הסביר היחיד הוא שהשריפות נגרמו על ידי חוצנים, משום שמדובר בפליטות אלקטרומגנטיות רבות עוצמה שלא נגרמו בידי אדם והגיעו לרמה של 12 עד 15 ג'יגה ואט מסקנה לכאורה זו זכתה לפרסום רב.
ב-2008 החליט התובע המחוזי על סגירת התיק בנושא השריפות, וסיבתן יוחסה באופן סתמי ל"קרינה אלקטרומגנטית לא ידועה".
הבעירות הספונטניות > אירועי 2014

קרוב לעשר שנים לא התרחשו בכפר אירועים חריגים עד שביולי 2014 התחדשו לכאורה השריפות. עוצמתן הפעם הייתה רבה יותר ובתוך 18 שעות אירעו 48 התלקחויות בתוך הבתים, והתושבים נאלצו לישון בחוץ. חשד שמדובר באירועים של קצר חשמלי, נראה לא סביר, מכיוון שלאחר האירועים ב-2004 הוחלפה כל תשתית החשמל בכפר. בסוף אוגוסט שוב פונו התושבים ואילו אירועי השריפה נמשכו עד כדי 50 שריפות בכל לילה.
הקרביניירי, כוח המשטרה הצבאית האיטלקי (המבצע גם תפקידי שיטור אזרחיים) החל לבחון את העניין והציב ארבע מצלמות זעירות ברחבי הכפר, שצילמו את הרחוב היחיד בו, לרבות הבתים שסביבו 24 שעות ביממה, למשך שמונה חודשים. הצילומים הראו בבירור שניים מתושבי הכפר, אב ובנו, המבצעים מעשי הצתה. בסך הכל תיעדו המצלמות יותר מ-40 אירועים כאלה. לדעת חוקרי הקרביניירי מטרת ההצתות הייתה פרסום: למשוך תשומת לב תקשורתית לכפר. חוקרי המשטרה גם הקליטו בסתר שיחות טלפון בין המציתים, שבהן שוחחו על ניסיון לקבל פיצוי על השריפות ולהעלות את העניין התקשורתי, כמו גם על דרכים להצית את השריפות.
פענוחם של אירועי 2014 בניגוד לאירועים עשר שנים קודם לכן הותיר את הדעות חלוקות: האם המציתים מ-2014 אחראים גם לגל השריפות הראשון, או שמא מדובר בחיקוי בלבד, שכלל אינו מעיד על המקור.
הערות שוליים

↑  When the Devil Enters מאת Ariel Ramchandani, במגזין המקוון The Atavist.
↑  "The Fires of Canneto di Caronia"
↑  Sicilians fight 'Satanic' fires באתר BBC, 11 בפברואר 2004.
↑  Ordinanza del Presidente del Consiglio dei Ministri n.3428 dell'aprile 2005
↑  "Devil in the detail of Sicily's mysterious village fires", ג'ון הופר, 11 בפברואר 2004, באתר "הגרדיאן" הבריטי
1 2  Italian Village Plagued by Mysterious Fires Has Been Puzzling Scientists for Years, באתר odditycentral.com.
↑    Nick Pisa, ‏Aliens caused Sicily fires, say officials, The Telegraph, 26 October 2007
↑  Setter of Sicily mystery fires arrested באתר ansa.
| עב"מולוגיה ועב"מים |
| --- | --- | --- |
| טענות בולטות למקרים לכאורה של מפגשים מהסוג הראשון | תצפית העב"ם של הטייס קנת' ארנולד (1947) • תקרית מנטל (1948) • תקרית וושינגטון (1952) • תצפית העב"ם של הטייס רולנד יוז (1952) • תקרית קקסבורג (1965) • תקרית טהראן (1976) • היעלמותו של פרדריק ולנטיץ' (1978) • תקרית יער רנדלשם (1980) • התצפית בעב"מים במהלך טיסה 1628 של ג'פאן איירליינס (1986) • גל תצפיות העב"מים בבלגיה (1990) • אורות פיניקס (1997) • סרטוני העב"מים של הפנטגון (2004, 2014, 2015 ו-2019) • התצפית בעב"ם בנמל התעופה שיקגו או'הייר (2006) |  |
| טענות בולטות למקרים לכאורה של מפגשים מהסוג השני | הבעירות הספונטניות בעיירה קנטו (סיציליה) (2003-2005) |  |
| טענות בולטות למקרים לכאורה של מפגשים מהסוג השלישי | תקרית אורורה (1897) • תקרית רוזוול (1947) |  |
| טענות בולטות למקרים לכאורה של מפגשים מהסוג הרביעי | חטיפתו של אנטוניו וילאס בואס (1957) • חטיפתם של בטי ובארני היל (1961) • חטיפת פסקגאולה (1973) • חטיפתו של טרוויס וולטון (1975) |  |
| גזעי חוצנים | אפורים • רפטיליאנים • אינסקטואידים (איש העש) • פליאדיאניים |  |
| תאוריות קשר בולטות | אזור 51 • גברים בשחור |  |
| שונות | חוצנים • חטיפה בידי חוצנים • נתיחת גופת חוצן (סרטון תרמית) • כדור ברק • בילי מאייר • בוב לזר • דייוויד גראש • הסיווג של היינק • פרויקט הספר הכחול • מעגלי תבואה |  |
קנטו, קרוניה
קרב טאראנטו

ערך זה עוסק בקרב במלחמת העולם השנייה. אם התכוונתם לקרב בטאראנטו הקדומה (טארנטום), ראו .
קרב טאראנטו (באנגלית: Battle of Taranto) נערך בליל 11–12 בנובמבר 1940 בטאראנטו כחלק מהקרב על הים התיכון במהלך מלחמת העולם השנייה. בין הצי המלכותי הבריטי והצי המלכותי האיטלקי (Regia Marina). הקרב שהיה כולו אווירי הסתיים בתבוסה איטלקית קשה.